Сърцето ми е набраздено от съдбата - Бизнес поща
Това са думи от изповед на Стоянка Митева, която в Димитровград хората познават като способен човек в областта на алтернативната медицина. Феноменалните способности, които носи в себе си, принципната й позиция спрямо човека, дошъл за помощ при нея, са свързани преди всичко с взаимното откровение, което трудно може да се понесе. За тези 18 години, през които тя отваря вратата си за хора, изпаднали в беда. Хора, които идват с последната си надежда да върнат детето си, което е в неизвестност и пр. Как да кажеш на един баща къде е лобното място на сина му, на неизличимо болния, че предстоящата операция не е изход… Сама определя, че от човешката мъка няма по-тежко бреме да понесеш.Стоянка е от онези 30 души, избрани от авторката Тодорка Николова в една интересна „Енциклопедия на надеждата“. В случая със Стоянка способности, присъщи на всеки доказан феномен, се припокриват с нейните душевни и нравствени качества. Интересното при тази особено интересна жена е преди всичко моралната взискателност към себе си и към останалите хора. За своите феноменални способности смята, че са даденост, без човек да е искал подобно нещо. Но самата тя казва, че силата на нейната енергия е съсредоточена върху човешките органи.След тежка мозъчна операция с нея се случват странни неща. На годишнина на Ванга изпада в транс, след което започва да усеща, че влиза в необичайно пространство. Усеща болните органи на хората около нея, от което се чувства некомфортно. Успява да се срещне с проф. Орбецова и доц. Игнатов, които са категорични, както тя се изразява, че „ми е светнало третото око“. С икона на Богородица тя работи 17 години и споделя: Тази икона стана свидетел на много сълзи и откровени изповеди. Случва се така, че тя предава иконата на млад образован мъж, който идва при нея и разпознава в него човека, който може да бъде в помощ на страдащи хора.Работи с очи и с лявата ръка. Биоенергията си използва при лечението на пясъци в бъбреците, при някои ставни заболявания. Помагала съм на много хора с психични проблеми и такива в депресии, поради злоупотреба с алкохол и наркотици, споделя пред авторката на „Енциклоедията“ Тодорка Николова. Тя посочва, че последните за 7-8 сеанса се подобряват. Тези си способности е доказала пред лекари и професори.По отношение на ясновидството успява да помогне за разкриването на изчезнали хора, като посочва, че това е много голям проблем през последните години.Стоянка сама дава отговор на въпроса защо изпадналите в отчаяние хора търсят подобни на нея и казва: „Народът е отчаян и безпътен! И естествено, търси някой да му помогне. Ала „цар далеко, Бог – високо“… Оставаме ние, грешниците-посредници… Затова аз се обръщам с молба: който има нужда от мен, да дойде с вяра! Да не ходи при ходжи! Да не вярва в магии! Невежеството и лековерието са най-голямата магия, която купи доста лъскави возила и построи палати… Това, че хората ни търсят, е задължение да сме почтени. Аз лично, щом установя, че заболяването не е за мен, изпращам човека при лекар. Не давам фалшиви надежди, когато видя опасност. Казвам открито проблема, който съм установила. При мен може да дойде всеки и да попита за здравето си – своето и на близки хора. Не са ми нужни офиси, кандила, снимки, дрехи, свещи – работя с очите и с ръцете си… Денят ми започва в 6 часа сутринта: звънят ми по телефона с въпроси като „ще оживее ли дъщеря ми след тежката катастрофа“; „синът го няма от три дни – има ли надежда?“.Хората са болни и отчаяни. Затова призовавам да бъдем почтени с изтерзания народ, да не припечелваме на техен гърб!Познавам хората, още като ги видя – невярващият, този с лоша енергия, не може да получи помощ. Такива ги отпращам. Но с цялата си енергия помагам на болните, нещастните, добри хора“.Ето с какви думи се обръща към хората Стоянка: „Внимавайте как живеете! – това важи и за политиците. Нищо не остава неплатено. Девет поколения ще плащат заради тези, които натрупаха пари от човешката мъка. Съдбата не подминава този, който нарушава вселенските закони…„Тревожи ме безверието и лисата на морал у хората. Част от хората, които ме посещават, искат да получат нещо, което не заслужават. Казвам им: „Аз съм само един телефонист – предавам това, което ми казват. Останалото е „ваша заслуга“. Къде е моралът, когато родителите водят при мен 13-14-годишно дрогирано дете? Какво да ви кажа за престъпниците със свещи в ръка, които срещаме в храмовете? Не са ли длъжници майките, хукнали да правят пари и кариера, а децата им са жадни за ласка и топла супа? При мен идват най-различни хора: отрудени и бедни, болни и отчаяни, политици и бизнесмени, полицаи, представители на съдебната власт. Моето послание към всички вас, мили хора, е: бъдете човеци! Доброто и хармонията – това е формулата на човешкото щастие. А без него и без децата какво сме? Преживях много човешки и лични драми, но феноменът е винаги сам“.Вратата на Стоянка Митева от Димитровград е отворена за хора, които търсят помощ , застигнати от беди, болести, проблеми (тел.: 0899 32 21 44, 0391 6 27 78). При хора със здравословни проблеми тя преценява и при нужда ги изпраща към съответния специалист. Тя усеща кой орган страда и препоръчва на болния с кого да се консултира и от какво да се лекува. НБП, Нина СТОЙКОВА